cyanic-selkie/wikianc huggingface dataset:
Knut Hanselmann
Hanselmann var korrekturleser i avisen Dagen da Anders Lange stiftet partiet ALP i 1973. Hanselmann stiftet partiets avlegger i Bergen, og organiserte mye av valgkampen før stortingsvalget i 1973. Han var også en av 30 deltakere på det første partilandsmøtet som ble holdt på et pensjonat i Ryfylke i 1974. Selv satt han som rikspolitiker noen år i FrPs storhetstid med 22 mandater (1989–1993). Han satt i Stortingets kommunal- og miljøvernkomité og foreslo allerede i 1990 å nedlegge fylkeskommunene. I 1991 var han delegat til FNs generalforsamling.
Som lokalpolitiker i Bergen bystyre var Hanselmann medlem av formannskapet og formann i havnestyret. I en skjenkedebatt kom han til å si til Arne Næss: «Er ikke KrF klar over at Jesus gjorde vin til vann?» Næss takket straks for at her hadde Hanselmann lært ham noe nytt om både teologi og meteorologi. I 1989 flyttet Hanselmann til Askøy og gikk inn i politikken der.
På fritiden var han en svært dyktig modellbygger og laget en kopi av gamlekirken (1864–1966) i Strusshamn som gave til Askøy museumslag. Da Herdla kirke fylte 150 år, avduket biskop emeritus Ole D. Hagesæther Askøys første kirkeskip, en modell av emigrantskipet «de Zee Ploeg», utført av Hanselmann. Også «Statsraad Lehmkuhl» laget han modell av, og flere rederier bestilte modeller fra ham av sine skip.
Han var president i Askøy Rotary klubb og fylkessekretær i Hordaland FrP og Norges Blindeforbund.
Fylkesvei 2896
Fylkesvei 2896  går mellom Ringnes og Noresund i Krødsherad.
Frem til 2019 hadde veien betegnelsen fylkesvei 192.
Xyloryctes lobicollis
Utseende
En middelsstor (30-35 millimeter), kraftig, blankt brun til svart hornbille. Kroppsformen er ganske bred. Hannen har et krumt, tynt horn på hodet, pronotum har ikke noe horn, men et bredt framspring i midten. Hunnen mangler hornet og pronotum er rundet. Undersiden er kledt med stive, rødoransje hår. Dekkvingene er blanke med markerte punktrader.
Levevis
Larvene lever i jorda der de spiser av røttene på ulike trær. Den lever i furu- og furu-eikeskog 2000-3000 meter over havet.
Utbredelse
Arten er utbredt over det meste av Mellom-Amerika. Ulikt de fleste andre mellomamerikanske Xyloryctes-artene lever den ikke bare i fjellene, men kan forekommer på ganske lave høyder.
The Hazards of Helen
The Hazards of Helen er en amerikansk stumfilm-føljetong bestående av 119 kortfilmer utgitt i perioden 1914–1917.
Julian Hykes
Julian Hykes (født 6. oktober 1982) er en sørafrikansk landhockeyspiller. Han representerte landet sitt under Sommer-OL 2012 i London, der han endte på nest sisteplass med det sørafrikanske landslaget.
The Green-Eyed Devil
The Green-Eyed Devil er en amerikansk stumfilm fra 1914, regissert av James Kirkwood.
Handling
Jim Miller bor i en billig leiegård, sammen med sin kone og søsteren. De hadde tidligere vært i en bedre posisjon, men Jim har forandret seg kraftig - og blitt langt mer mistenksom og hissig. Søsteren forlater sin egen ektemann, og flytter inn sammen med Jim. Senere mister Jim jobben sin, og sliter med å finne seg ny jobb.
Mary finner arbeid med å male figurer av leire, en kunst som hun viser noe talent for. Selv om Mary forsøker å gjemme pengene, finner svigerinnen snart alle pengene gjemt i en gammel vase. I tillegg begynner Jim å mistenke at Mary er utro mot ham, sammen med en annen mann.
Atlanta Falcons i NFL-sesongen 2023
Atlanta Falcons spiller i lagets 58. sesong i National Football League, syvende i Mercedes-Benz Stadium og tredje under hovedtrener Arthur Smith og general manager og Terry Fontenot. Falcons vil forsøke å forbedre på fjorårets sesongresultat på 7–10 og nå sluttspillet for første gang siden 2017.
Draft
Draftbytter
Terminliste
Noter <!--
Uke 4: at Jacksonville Jaguars
NFL London games
Conference
-->
Ebba Nyberg
Ebba Louise Nyberg (født 14. august 1982) er en svømmer fra Sverige. Nyberg konkurrerer for svømmeklubben Spårvägen simförening.
Nyberg har et sølv på 50 meter brystsvømming fra svensk mesterskap 2006 som fremste meritt. Nyberg inngikk også i laget som tok svensk rekord på 4x50 meter medley ved det svenske kortbanemesterskapet samme år. I 2006 ble hun tatt for doping, da prøver viste spor av det dopinglistede stoffet androstriendion. Hun hevdet å ha måtte ha fått i seg substansen gjennom et kosttilskudd, men Sveriges svømmeforbund dømte henne til seks måneders utestengelse, en dom som av Riksidrottsnämnden ble skjerpet til to års utestengelse.
Lyder R. Thorstensen
Lyder Reinholt Thorstensen (født 26. januar 1893 i Skudeneshavn, død 1962 i Haugesund) var en norsk offiser i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.
Thorstensen seilte i utenriksfart og var kaptein på MT «Anna Knudsen» ved det tyske angrepet på Norge 9. april 1940. Han kom i tjeneste for statsrederiet Nortraship og førte MT «Anna Knudsen» gjennom krigsårene. Skipet ble torpedert to ganger og ved begge anledninger fikk skipsfører Thorstensen skipet trygt til havn. I februar 1942 var skipet underveis fra Island til Skottland da det ble torpedert av en tysk undervannsbåt. I oktober 1943 ble MT «Anna Knudsen» torpedert av en japansk undervannsbåt underveis fra Aden til Abadan.
Han mottok Emile Robins belønning for en redningsdåd i Atlanterhavet i april 1938.
Rikard Olsvik
Rikard Olsvik (1930-2017) var en norsk lærer og politiker (Ap) fra Rindal på Nordmøre. Han ble innvalgt på Stortinget fra Møre og Romsdal i 1981 og satt som stortingsrepresentant i tre perioder.
Imerissut
Imerissut (dansk: Arveprinsens Ejland) er en øygruppe i Diskobukta på vestkysten av Grønland.
Rikard Olsvik
Olsvik var ordfører i Rindal i 1971–1973. I det sivile liv var han rektor ved Rindal barne- og ungdomsskule 1965-1981.
Imerissut
Denne øygruppa og øya Disko ligger i Qaasuitsup kommune, tidligere Qeqertarsuaq kommune.
Ludvig Søgnen Jensen
Ludvig «Ludde» Søgnen Jensen (født 14. januar 1989) er en norsk langrennsløper som representerer Bærums Verk og Hauger Idrettsforening og Team Jobzone.
Han er per 2018 regjerende verdensmester i 100 meter supersprint på ski.
Søgnen Jensen satte også verdensrekord på 100 meter skisprint for herrer, 11,03 sekunder, på Hamar 29. mars 2017.
Beridarebansgatan
Beridarebansgatan (også kalt Beridarbansgatan) er en kort gatestump som forbinder Brunkebergstorg med Sergels torg i Norrmalm i Stockholms indre by. Veien er stengt for gjennomgangstrafikk, og avsluttes med en undergang under Kulturhuset i Stockholm. Gaten har også forbindelse med Drottninggatan via en tverrgående gatestump med det lignende navnet Beridarebanan, som går mellom kulturhusets to bygningskropper.
På Beridarebansgatan 1-3, utenfor Stockholm bys konstkanslis kontorlokaler, står skulpturen Girl Making a Face av Lena Cronqvist.
Historie
Før Norrmalmsreguleringen gikk Beridarebansgatan fra Brunkebergstorg og opp til det gamle nasjonale kunstakademiet i Beridarebane-kvartalet ved nåværende Hötorget. Navnet, som gata har hatt helt siden 1640-tallet, kommer fra beridarebanan som ble bygget i gatas nordende på 1620-tallet av kong Gustav II Adolf.
Sommer-OL 1968
Sommer-OL 1968 ble avholdt i Mexico by i Mexico. USA ble beste nasjon, mens den norske kajakkfireren vant én gullmedalje.
Valg av vertsby
Mexico by ble valgt ved avstemning under den internasjonale olympiske komités 61. sesjon i Baden-Baden i Vest-Tyskland 18. oktober 1963.
Melanolycaena
Melanolycaena er en slekt av blåvingene gullvingene stjertvingene. De er sommerfugler i gruppen glansvinger.
Utbredelse
De to kjente artene i denne slekten lever i høylandsområder på Ny-Guinea.
Grain whisky
Grain whisky er en whisky som lages av hovedsakelig en blanding av forskjellige korntyper, hovedsakelig bygg, hvete og mais.
Produksjon
Produksjonen av grainwhisky er stort sett lik all annen whisky og deles grovt sett i malting, mesking, fermentering, destillering og lagring. I tillegg til dette har Grain whisky ett parallelt ledd til maltingen hvor kornblandingene som skal mikses med det maltede bygget kokes for å myke opp korn-stivelsen slik at den blir løselig i vann. Denne kokte kornblandingen tilsettes i meskeprosessen.
Destilleringsprosess
Grainwhisky destilleres i en coffey still som består av to hoveddeler, en analyserer og en retter (rectifier). Wash pumpes inn i toppen av retteren hvor den føres igjennom koiler som lar washen varmes opp av spritdamp fra analysereren. wash føres så inn i toppen av analysereren og synker ned igjennom perforerte plater, mens varm damp stiger opp og tar ut alkoholen fra wash. Denne alkoholdampen føres så nå inn i bunnen av retteren som bruker alkoholdampen til å varme wash, og motsatt wash til å kjøle ned dampen. Ut herfra kommer da kornspriten. Dette foregår i en kontinuerlig prosess som gjør at denne prosessen kan produsere langt større kvanta sprit.
Smak
Grain whisky har en mildere smak og aroma i forhold til maltwhisky, og brukes derfor som oftest som råstoff til blended whisky. Opp til 70 prosent av en flaske blended whisky kan bestå av grain whisky. Resten er malt whisky. Det meste av den whiskyen som selges er blended whisky.
Se også
Whisky
Maltwhisky
Blended whisky
Liste over skotske whiskydestillerier
Idö
Idö er navnet på flere svenske øyer:
Lloyd Norris-Jones
Lloyd Norris-Jones (født 4. februar 1986) er en sørafrikansk landhockeyspiller. Han representerte landet sitt under Sommer-OL 2012 i London, der han endte på nest sisteplass med det sørafrikanske landslaget.
Andrey Golubev
Andrej Aleksandrovitsj Golubev (russisk: Андрей Александрович Голубев, født 22. juli 1987) er en kasakhstansk tennisspiller.
Han representerte Kasakhstan under Sommer-OL 2020 i Tokyo, hvor han ble utslått i første runde i dobbel.
Terroraksjonen i Luxor i 1997
Terroraksjonen i Luxor i 1997 (også kjent som Massakren i Luxor) var en terroraksjon mot en gruppe turister utenfor Hatshepsuttempelet i Luxor, Egypt den 17. november 1997. 62 personer ble drept, de aller fleste av dem turister. Over halvparten var sveitsere, samt flere briter, japanere og tyskere.
Den ytterliggående islamske organisasjonen al-Gama'a al-Islamiyya stod bak angrepet. Alle terroristene ble også drept i attentatet. Massakren startet da turistene var på vei ut av bussene sine. Terroristene tømte maskinpistolene sine mot turistene. Angrepet varte i 45 minutter.
Aksjonen i Luxor var til da den alvorligste som hadde blitt rettet mot turister i Egypt. Motivet for aksjonen var å ramme president Hosni Mubarak og hans regjering. Organisasjonen opplyste også at aksjonen ble gjennomført for å presse fram en løslatelse av organisasjonens åndelige leder, Omar Abdel-Rahman (1938–2017) som satt fengslet i USA på livstid. Den blinde Rahman ble dømt for den første terror-aksjonen mot World Trade Center i 1993. Talsmenn fra organisasjonen al-Gama'a al-Islamiyya opplyste noen uker etter aksjonen at den ville stanse sine aksjoner mot utenlandske turister og turistnæringen. Organisasjonen hadde til da rettet sine aksjoner mot turister, offentlig ansatte, kristne egyptere og politimenn.
Flere norske turister forlot åstedet bare en time før massakren fant sted. Blant dem tidligere politimester i Oslo, Willy Haugli.
Kommunestyrevalg i Skjerstad
Lokalvalg og folkeavstemninger i tidligere Skjerstad kommune. (Slått sammen med Bodø i 2005)
Folkeavstemning om kommunesammenslåing mellom Bodø og Skjerstad 2003
Skjerstad kommunestyre besluttet seg å legge spørsmålet ut til folkeavstemning med 15 mot 2 stemmer. Bare innbyggerne i Skjerstad deltok i folkeavstemningen. Folkeavstemningen ble avholdt den 26. mai 2003. I Bodø ble sammenslåingen besluttet den 3. juli 2003 i et bystyrevedtak.
Ualand stasjon
Ualand stasjon ligger langs Sørlandsbanen i Lund kommune, den ble åpnet som Ueland stoppested i 1904, samme år som Flekkefjordbanen ble tatt i bruk, dagens skrivemåte brukes siden 1921. 1913 ble stoppestedet oppgradert til stasjon. 1966 ble den fjernstyrt og siden 1991 har den status som fjernstyrt kryssingsspor.
Tømmerås
Tømmerås er en ås øst for fylkesvei 155 i Nordre Follo kommune i Viken. Toppen på 313 meter over havet er det høyeste punktet i kommunen.
Ahmed Saleh (bordtennisspiller)
Under Sommer-OL 2020 i Tokyo som ble arrangert i 2021, ble han utslått i andre runde.
Akupunktur
Akupunktur (fra latin acus, 'nål', og punctio, 'stikk', kinesisk: 针灸, pinyin: zhēn jiǔ , det vil si 'nål varme') er en gammel behandlingsmetode som sammen med blant annet kinesisk urtemedisin og qi gong utgjør «den tradisjonelle kinesiske medisinen». Metoden består i å sette tynne akupunkturnåler inn i bestemte punkter på kroppen eller å brenne moxa (kinesisk burot, Artemisia argyi) på punktene for å påvirke kroppens energi (qi) og på den måten kurere sykdom og frembringe helse. Virkningsmekanismene som følger behandlingsmetoden er uforenlige med etablert kunnskap om menneskekroppen, og forskning som er gjennomført taler for at det utelukkende er snakk om placebovirkning.
Historie
Akupunktur har usikker opprinnelse, men behandlingsformer med trykk på punkter ser ut til å ha eksistert i oldtiden både i Europa og Asia. Akupunktur med nåler ble introdusert i Europa på 1600-tallet av jesuitter og sjøfolk.
I moderne tid ble amerikanere og briter interessert i akupunktur tidlig på 1900-tallet, men metoden fikk ikke betydelig utbredelse. På dette tidspunktet hadde interessen for akupunktur avtatt betydelig i Kina parallelt med innføring av vestlig evidensbasert medisin, og i 1822 hadde sågar keiser Dao Guang proklamert at akupunktur og moxibusjon skulle bannlyses fra keiserdømmets medisinutdannelse. For Mao ble det imidlertid et problem at den vestlige medisinen ble veldig kostbar om man skulle tilby den til hele befolkningen. Akupunktur ble derfor innført som en billig «tradisjonell medisin» i 1950-årene. Da USAs president Richard Nixon i 1972 besøkte Kina ble forholdet mellom Øst og Vest myknet opp, og akupunktur vant da utbredelse i alternative miljøer i Vesten fra 1970-årene.
På tross av at medisinsk virkning utover placebo er lite sannsynlig, brukes akupunktur nå på smerteklinikker og fødeavdelinger i Norge. Akupunktur er den mest utbredte alternative behandlingsformen ved norske sykehus. Samtidig er ikke akupunktør en beskyttet tittel, noe som betyr at selv om man har utdanning som akupunktør, har man ikke samme ansvar som autorisert helsepersonell. Mange fysioterapeuter og enkelte leger bruker akupunktur i sin praksis. Et resultat av dette er at det blir forsket mer på akupunktur. Det har blitt publisert grundige forskningsrapporter i flere store medisinske tidsskrifter, blant annet i British Journal of Medicine.
Kinesisk tradisjon
I henhold til tankegangen i tradisjonell kinesisk medisin påvirker akupunktur energibalansen i kroppen via såkalte meridianer. Det er ifølge tradisjonen ikke tilfeldig hvor nålene settes; de settes i bestemte mønstre basert på hvilke sykdommer og plager man skal behandle.
Hypotesen om meridianer og energibalanse ble lansert i en tid hvor man hadde svært begrenset kunnskap om indremedisin og obduksjon ikke ble praktisert. Etter hvert som den medisinske kunnskap har utviklet seg har man ikke funnet indikasjoner på at meridianer og energibalanse er reelle medisinske fenomener, derimot strider hypotesen mot mye av den etablerte kunnskap om menneskets biologi. Fra et vitenskapelig ståsted regnes derfor læren om meridianer og energibalanse som pseudovitenskap.
Ifølge kinesisk medisinsk tankegang kan sykdom komme av ytre eller indre årsaker. Man kan bli angrepet av «ytre patogene faktorer» som vind, kulde, fukt, tørke eller hete som kan gi sykdommer som forkjølelse og hodepine og forskjellige smertetilstander. Sykdom kan også komme innenfra av emosjonelle årsaker eller for eksempel dårlig kosthold, traumer, overtrening/mangel på trening eller stress. Diagnose settes ved hjelp av grundig utspørring av pasienten i tillegg til tunge- og pulsdiagnose. Deretter bestemmes punkter og nåler settes inn for å gjenopprette «balanse» i kroppen.
Vurdering av effekt
Det er krevende å foreta blindede studier på akupunktur, av den opplagte årsak at pasienten vanskelig kan gjøres uvitende om det stikkes inn en nål eller ikke. Tendensen er likevel at jo bedre utforming av studiene, jo mindre blir forskjellen mellom ekte behandling og placebo. Det er også gjort studier der man sammenligner effekten av akupunktur der nålene er satt etter den kinesiske tradisjon, og akupunktur der nålene er satt på tilfeldige steder. Det er ikke påvist signifikant forskjell mellom disse to metodene, men det er dokumentert en signifikant effekt sammenlignet med pasienter som ikke mottar akupunktur i det hele tatt. Forskjellen mellom ekte og falsk akupunktur har vist seg så beskjeden at den har liten klinisk relevans samt at den kan forklares ut fra manglende blinding fremfor at det er en reell klinisk effekt. I akupunktur-miljøene har man tilnærmet seg en forståelse av at kunnskap om de kinesiske akupunkturpunktene er unødvendig for å oppnå effekt av behandling.
Svært usikker virkning
I NOU 1998:21 har det såkalte Aarbakke-utvalget vurdert effekt og bivirkninger av en rekke alternative behandlingsformer. Utvalget mente at akupunktur var «dokumentert effektiv» ved postoperativ og cellegiftindusert kvalme. Metoden var «mulig effektiv» ved svangerskapskvalme, smertetilstander etter dentalkirurgi, som hjelpemiddel ved narkotika- og alkoholavvenning og som hjelpemiddel i slagrehabilitering. Akupunktur var «kanskje effektiv» ved behandling av smerter etter generell kirurgi, kroniske smertetilstander og astma samt ved røykeavvenning. For andre lungelidelser anså utvalget at det forelå utilstrekkelig datagrunnlag for vurdering av akupunkturens effekt.
Aarbakke-utvalgets vurderinger er blitt sterkt kritisert både fra medisinske og forskningsmessige hold. Blant annet Statens institutt for folkehelse peker på at «Aarbakke-utvalgets metode med å forholde seg til innsendt materiale framfor å gjøre systematiske litteratursøk gjør framstillingen av dokumentasjon nærmest verdiløs.» Seriøse metastudier som har gått gjennom en rekke forskningsrapporter på akupunktur konkluderer med at denne behandlingsformen ikke har effekt utover placebo for langt de fleste lidelser der den brukes.
En omfattende studie fra 2010 tilbakeviste en antatt effekt av akupunktur på fødselssmerter. Likevel tilbys dette ved fødestuer på et stort antall norske sykehus. Mange gravide velger også å la seg behandle med akupunktur i forkant av fødselen i den tro at dette vil forberede kroppen på fødselen og forkorte forløpet. Det finnes enkeltstudier som antyder en effekt av dette, men en Cochrane-analyse konkluderer med at det ikke finnes tilfredsstillende vitenskapelige bevis for en slik effekt. En annen av de antatte effektene av akupunktur er økt fruktbarhet, men en studie fra 2008 viste en motsatt tendens, nemlig at kvinner som fikk ekte akupunktur var mindre fruktbare enn dem som fikk tilfeldig akupunktur.
Risiko
Akupunktur har stor utbredelse, og generelt er bivirkninger sjeldne. Den mest alvorlige risikoen er pneumothorax, altså at en akupunkturnål punkterer lungen. Dette kan få dødelig utgang for pasienten. I 2021 ble fylkeslegen i Rogaland varslet etter at fire pasienter på kort tid var blitt innlagt på sykehus med punktert lunge etter akupunkturbehandling. To av pasientene hadde fått akupunktur hos en lege.
Den britiske professoren Edzard Ernst har uttalt at risikoen ved akupunktur er liten, men at den likevel kan være uakseptabelt høy når den ses i sammenheng med den svært beskjedne effekten som kan påvises fra behandlingen.
Varianter
Det har oppstått en rekke varianter av akupunktur, noen av disse låner også begreper og hypoteser fra andre alternative behandlingsformer. På den annen side er hypotesen om stimulering av meridianer og energibalanse eksportert til en rekke andre alternative metoder.
«Akupunktur 2000»
En variant av akupunktur skiller seg fra de andre ved at det søkes i selve leddene etter smertepunkter. Sirkulært i leddet mener praktikanter av «akupunktur 2000» at det finnes punkter som står i kontakt med hele kroppen via hjernen.
De inndeler leddet i kvadrater og en må søke i hver enkelt kvadrat ut fra hva som er problemet. Det hevdes at rundt omkring leddene er der spesielle strukturer som i funksjon kan minne om «hjernevev», og at dette er nøkkelen til akupunktur 2000s virkemåte. Punktene kan være noe mer smertefulle enn ved annen akupunktur. Ingen forskning er funnet som underbygger disse påstandene.
Akupunktur 2000 er ikke en del av den tradisjonelle kinesiske medisinen.
Øreakupunktur
Øreakupunkturen eller aurikkelterapi, som er det riktige navnet på behandlingen, fokuserer kun på øret. Aurikkelterapiens historie går så langt tilbake som til det gamle Kina (475 f.Kr). Til tross for dette er ikke øreakupunktur en del av den tradisjonelle kinesiske medisinen. Hippokrates og Galen nedtegnet hvordan øreringer og andre former for stimulering av øret kunne brukes i behandling av spesielt seksuelle problemer, samt menstruasjonsproblemer. Behandlingsmetoden fikk sin gjenfødelse da den franske nevrologen Dr. Paul Nogier gjenoppdaget og modifiserte den på 60-tallet.
Utøverne påstår at teknikken er spesielt effektiv innen muskel-skjelettlidelser, for eksempel isjias, migrene, belastningslidelser og så videre, og innen sentralnervøse forstyrrelser. Det finnes forskning som viser mulig effekt av øreakupunktur mot fedme, og at denne behandlingsformen kan ha en potensiell nytteverdi på hormonelle peptider knyttet til fedme.
Miniatyrfosteret over øret
Aurikkelterapi er en refleksologisk behandling på samme måte som fotsoneterapi. Det vil si en hypotese om at øret gjenspeiler kroppens nervesystem, kroppslige funksjoner og anatomi og organer. Det finnes derimot ingen vitenskapelig dokumentasjon som bekrefter denne sammenhengen.
Utdanning i Norge
Fra august 2008 ble det mulig å ta en bachelorgrad i akupunktur ved Akupunkturhøyskolen i Oslo etter at studieopplegget ble akkreditert av NOKUT. Akupunkturhøyskolen ble i 2010 kjøpt av Campus Kristiania, og i 2011 endret de navn til Norges Helsehøyskole.
For å bli medlem i Akupunkturforeningen kreves det mer vestlig medisin enn det man får gjennom denne bacheloren.
Helsepersonell (leger, fysioterapeuter, kiropraktorer, sykepleiere, tannleger) kan ta en utdannelse i medisinsk akupunktur ved Skole i medisinsk akupunktur NFMA.
Sommer-OL 1940
Sommer-OL 1940, de 12. olympiske sommerlekene, skulle opprinnelig vært avholdt i Tokyo, Japan, men ble avlyst på grunn av andre verdenskrig. 16. juli 1938 trakk Tokyo seg som arrangør og 3. september 1938 ble Helsingfors i Finland tildelt lekene av den internasjonale olympiske komités Executive Board. Helsingfors trakk seg som arrangør 23. april 1940 og på grunn av krig ble umulig å arrangere olympiske leker i 1940. Dermed ble det aldri arrangert sommer-OL i 1940.
Valg av vertsby
London ble valgt ved avstemning under den internasjonale olympiske komités 35. sesjon i Berlin i Tyskland 31. juli 1936.
Boraceia
Boraceia er en kommune i delstaten São Paulo i sørøstregionen av Brasil.
Osama bin Laden
Osama bin Laden eller Usāmah bin Muhammad bin 'Awad bin Lādin (født 10. mars 1957 i Riyadh i Saudi-Arabia, død 2. mai 2011 i Abbottabad i Pakistan) (Arabisk: أسامة بن محمد بن عود بن لادن) var den fremste lederen for den sunnimuslimske organisasjonen al-Qaida, og på 2000-tallet etterlyst av Interpol og FBI.
Under bin Ladens lederskap angrep al-Qaida mål i flere land, deriblant Kenya og USA, noe som resulterte i flere tusen dødsfall. Under angrepene ble det benyttet bomber eller kaprede fly som bevisst ble styrtet mot mål på land.
Bin Laden kritiserte muslimske regimer som ikke oppfylte hans krav til rettroenhet, deriblant fødelandet sitt, Saudi-Arabia – blant annet fordi landet hadde (og fortsatt har) tillatt utstasjonering av militære styrker tilhørende USA siden 1990, noe han omtalte som en okkupasjon av hellig jord.
Den 2. mai 2011 (1. mai amerikansk tid) bekreftet USAs president Barack Obama at bin Laden var skutt og drept av amerikanske spesialstyrker i Pakistan tidligere samme dag. Senere har også al-Qaida bekreftet Bin Ladens død.
Familie og utdanning
Navnet transkriberes blant annet som Osama bin Laden på engelsk, Oussama ben Laden på fransk. Andre former er, Bin Ladin eller Binladin.
Osama bin Laden var sønn av forretningsmannen Mohammed bin Awad bin Laden, og han studerte økonomi og forretningsadministrasjon ved kong Abdulaziz-universitetet i Saudi-Arabia. Han var det syttende av de femtito barna til faren. Han deltok på 1980-tallet som geriljasoldat under den afghansk-sovjetiske krigen. Der ledet han Maktab al-Khadamat, som han senere brøt ut av da han etablerte nettverket al-Qaida.
Familien tok i 1994 offentlig avstand fra ham, og seinere tok myndighetene i Saudi-Arabia fra ham statsborgerskapet.
I 1974, i en alder av 17, giftet han seg med sin første kone, Najwa Ghanem. Senere giftet han seg med fire andre kvinner og skilte seg fra en av dem. Han var far til minst 24 barn, hvorav hans første kone har født elleve av disse barna, syv gutter og fire jenter.
I september 2019 annonserte president Donald Trump at sønnen Hamza bin Laden var drept i et amerikansk angrep. New York Times meldte om dødsfallet i juli 2019.
Krigen i Afghanistan (1979–1989)
Geriljakrigen mot det regimet støttet av Sovjetunionen var en viktig periode i bin Ladens liv og for utvikling av internasjonal militant islamisme. Han ble sjokkert over Sovjetunionens innmarsj i Afghanistan og begynte å bistå «mujahedin» ved hjelp av families entreprenørfirma, blant annet til å bygge veier og bunkere i tunneler. Sammen med Abdallah Azzam drev han også rekruttering av tusenvis av arabere til kamp mot de sovjetiske okkupantene, og han skaffet millioner av dollar fra velstående arabere til krigen. Sovjetunionens utmarsj i 1989 ble feiret som en seier for den religionsbaserte krigføringen.
De arabiske krigerne ble raskt desillusjonert etter den sovjetiske tilbaketrekningen. Pakistan begynte å utvise krigerne som ikke lenger hadde noe mål. Myndighetene Saudi-Arabia og Egypt trakk tilbake støtten til krigerne fordi de fryktet de hadde skapt en gruppe som kunne true dem selv. Hjemvendte mujahedin fra Algerie dannet kjernen i GIA som bekjempet landets regime.
al-Qaida
Bin Laden kom tilbake til Jidda sent i 1989, reiste på nytt til Pakistan i 1991 og hadde da opprettet forbindelse med sudanske islamister. Situasjonen i både Pakistan og Afghanistan anså han som for usikker, og slo seg i stedet til i Khartoum i desember 1991 – etter invitasjon fra Hassan al-Turabi. Sudan var et velegnet sted å drive opplæring av gerilja, og han drev der organisering og finansiering av utenlandske mujahedin. I 1994 hadde han omkring 5000 mann, og disse arbeidet i bin Ladens byggeprosjekter eller i landbruket samtidig som de fikk militær opplæring. Deretter infiltrerte de Egypt, Libya, Tunisia, Algerie, Marokko og østafrikanske land.
I mai 1996 presset landets myndigheter ham ut av Sudan etter drapsforsøket på Mubarak i 1995 og FN-sanksjoner i januar 1996. Bin Laden reiste da på nytt til Afghanistan sammen med flere hundre mujahedin. På den tiden var Taliban i ferd med å konsolidere sin makt i landet. Bin Laden lovpriste Taliban som den eneste rene islamske stat. Han fortsatte å støtte muslimske bevegelser blant annet i Tsjetsjenia, i det vestlige Kina og i Kashmir.
Bin Laden grunnla al-Qaida, en organisasjon som søker å opprette et muslimsk kalifat. Et religiøst syn som kalles salafisme er blant ideologiene som ligger bak – et syn som mener at den muslimske verden skal renses og finne tilbake til sine røtter.
Det opprinnelige formålet var å kjempe mot den sovjetiske okkupasjonen av Afghanistan, og de mottok støtte fra Inter-Services Intelligence og senere også fra CIA-etaten.
Angrepet på World Trade Center
Osama bin Laden ledet organisasjonen som tok ansvaret for terrorangrepene i New York og Washington 11. september 2001. Bin Laden påtok seg ansvaret for disse angrepene, hvor 2973 personer døde, i en video publisert 29. oktober 2004 der han sa at det var Israels angrep på Beirut som ga ham idéen: «Mens jeg så på de ødelagte tårnene i Libanon, slo det meg at jeg kunne straffe angriperen ved å ødelegge tårn i Amerika ...» Han ble formelt ikke siktet av FBI for angrepet på Verdenshandel-senteret i New York.
I oktober 2004 ble det publisert et 18 minutter langt videoklipp der Osama bin Laden snakket ut om terrorangrepet.
Han ble etterlyst av Interpol og FBI-etaten. USA utlovet en belønning på 27 millioner dollar for opplysninger som eventuelt ville føre til at han kunne bli tatt. Det var antatt at bin Laden holdt seg skjult i Pakistan eller Kina.
Osama bin Ladens retorikk
Han omtalte Okkupasjonen av Al-Haram i 1979 og den blodige frigjøringen som en viktig grunn til at han la Saudi-Arabias regime for hat.
I sine taler fremmet Osama bin Laden en hatretorikk mot Vesten basert på konspirasjonsteorien om korstogene. I korthet går konspirasjonsteorien ut på at USA og deres allierte fører korstog for å utrydde islam og muslimene.
Oppfordringer til motstand, og trusler
I juli 2007 ble det publisert en video der Osama bin Laden kommenterer den pakistanske hærens erobring av den røde moské i Islamabad og oppfordrer til motstand mot president Pervez Musharraf.
I mars 2008 kom det også fram via media at nok et lyd/videoopptak av bin Laden er gjort. Denne gangen advarer al-Qaidas leder Europa, for trykking av Muhammed-karikaturene. Han skal i dette opptaket ha nevnt både paven og EU ellers. Ifølge en melding sendt fra nyhetsbyrået Reuters 19. mars er uttalelsene rettet til «de vise ledere» i Europa, og meldingen er formulert slik at det kan se ut som om det er «de vise» som har tatt initiativ til publisering av tegningene.
I januar 2009 ble et lydopptak publisert, der Bin Laden oppfordrer den muslimske verden til hellig krig mot Israel. Om opptaket er ekte, er ikke bekreftet. Beskjeden som fremkom var følgende: «- Muslimske nasjoner. Vi er i stand til å slå sionistene med våre evner og skjulte styrke, til tross for at vi ikke har støtte fra arabiske ledere. Er dere ikke er overbevist nok til å slåss, må dere slippe frem de som er overbevist».
Død og begravelse
Den 1. mai 2011, amerikansk tid (GMT-5), bekreftet USAs president Barack Obama at bin Laden var skutt i hodet og drept av amerikanske spesialstyrker i Pakistan. Blant andre personer som ble drept, var en av hans sønner og en kvinne. Bin Laden befant seg på en bevoktet eiendom (omgitt av murvegger) lokalisert på, ca. 100 km nord for den pakistanske hovedstaden Islamabad. Hans identitet skal ha blitt bekreftet ved ansiktsgjenkjenning og DNA-testing.
Han ble begravet til sjøs, under en seremoni fra hangarskipet «Carl Vinson» tilhørende USA. Begravelsen ble utført i «strengt samsvar med islamske forskrifter og religiøs praksis» ifølge en av rådgiverne (J.Brennan) til USAs president.
Reaksjoner
Fire dager etter dødsfallet la al-Qaida ut en melding på sine nettsider hvor de bekrefter drapet på Osama bin Laden og kaller han en martyr. Her forteller de også at de vil hevne seg på USA og deres allierte.
Annet
Bin Laden ble vurdert kåret til «årets mann» av tidsskriftet Time etter terrorangrepet i USA i 2001, noe som vakte kritikk i USA. Begrunnelsen fra Times side var primært at bin Laden var personen som hadde hatt størst påvirkning på verdenshistorien, slik Khomeini (1979), Adolf Hitler (1938) og Josef Stalin (1939) hadde hatt da de ble kåret. Time valgte likevel New York-ordfører Rudy Giuliani som årets mann.
Spekulasjoner før 2011
Siden desember 2001 har flere personer trodd at bin Laden allerede var død, påfulgt av nye lydopptak eller videoer der han kommenterer aktuelle hendelser.
Pakistans tidligere statsminister Benazir Bhutto sa at Osama bin Laden var drept i områdene ved den pakistansk-afghanske grensen, i et avis-intervju.
Maurice Raoul-Duval
Maurice Raoul-Duval (født 27. april 1866, død 5. mai 1916 i Verdun) var en fransk polospiller som deltok i de olympiske leker 1900 i Paris.
Raoul-Duval vant en olympisk bronsemedalje i polo under OL 1900 i Paris. Han var med på laget Bagatelle Polo Club de Paris som tapte semifinalen med 4-6 til Foxhunters Hurlingham som siden vant finalen og ble olympiske mestere. Bagatelle Polo Club de Paris, som hadde spillere på laget fra både Frankrike og Storbritannia, spilte kun en kamp. Raoul-Duval også på laget Compiègne Polo Club som tapte i kvartfinalen til Foxhunters Hurlingham med 0-10.
Valencia (Venezuela)
Valencia er hovedstaden i delstaten Carabobo i Venezuela. Den hadde innbyggere per.
Historie
Allerede i det 4. årtusen f.Kr. det var folk som bebodde denne regionen som jegere og samlere. De drev sannsynligvis allerede jordbruk. Mellom 200 og 1000 e.Kr. var det en viktig bosetning i regionen, spesielt rundt Valenciasjøen.
Rundt 1000 e.Kr. ankom immigranter fra Orinoco-regionen til regionen, sannsynligvis via Pao-elven.
Den 25. mars 1555 grunnla den spanske kapteinen Alonso Díaz Moreno byen. Det offisielle navnet var Nuestra Señora de la Asuncion de Nueva Valencia del Rey. Valencia spilte en viktig rolle i kolonitiden på grunn av sin gode tilgang til beitelandet Llanos og konkurrerte med Caracas om overherredømmet i regionen frem til 1800-tallet.
Conquistador Aguirre beleiret byen i 1561. I 1677 ble den invadert av franske pirater, som brente ned sentrum og ødela mange viktige dokumenter om Venezuelas tidlige bosetting.
Den tyske oppdageren Alexander von Humboldt besøkte Valencia på sin reise gjennom Sør-Amerika i 1800 og rapporterte en befolkning på mellom seks og syv tusen.
Siden den spanske okkupasjonen har Venezuela vært en spansk koloni. I 1811 ble Valencia erklært hovedstad i den første venezuelanske republikken. I 1813 ble byen omringet av de spanske troppene ledet av Boves og okkupert etter en lang kamp. Menn ble henrettet i massevis, de fleste kvinner ble voldtatt. Den 24. juni 1821, 29 km sør for Valencia, vant Venezuelas pro-uavhengighetstropper ledet av Simón Bolívar en avgjørende seier over spanjolene i slaget ved Carabobo.
I 1830 ble Valencia kort tid hovedstaden i Venezuela etter at en forsamling her erklærte landets uavhengighet fra Stor-Colombia. I 1858 var byen igjen midlertidig hovedstaden i landet. I 1922 ble Valencia ble sete for et bispedømme pave Pius XI grunnla. Det ble forfremmet til et storbyerkebispedømme i 1974.
Klima
På grunn av breddegraden og nærheten til havet har Valencia relativt varme temperaturer. Gjennomsnittlig årlig temperatur er 26 °C (23,3 °C i skyggen, maksimalt 32,6 °C og minimum 18,5 °C. Byen er 479 meter over havet. Vind reduserer temperaturen om ettermiddagen.
Titania (bedrift)
Titania A/S er et bergverk som vesentlig er basert på et dagbrudd på Tellnes i Sokndal ved Jøssingfjord i Rogaland. Dette er verdens største ilmenittforekomst med reserver på 400 millioner tonn. Titania står for ti prosent av verdens ilmenittproduksjon.
Aktieselskabet Titania ble registrert i Kristiania handelsregister den 29. april 1902. Professor Peder Farup fikk patent i Norge på framstilling av et titanholdig fargestoff i 1909, og sammen med dr. Gustav Jebsen utviklet han de påfølgende årene metoder for industriell produksjon av titandioksid til pigment (titanhvitt). I 1916 ble aksjemajoriteten overtatt av Titan Co. A/S fra Fredrikstad, som ville sikre råstoffer for egen produksjon av titanhvitt.
Oppredningsverket på Sandbekk stod ferdig i 1918-1919. I juni 1927 ble konsesjonen gitt amerikanske National Lead Co. for 99 år, de overtok eierskapet av Titan A/S. Modernisering av driften i 1935 økte produksjonskapasiteten til ca. 100 000 tonn ilmenittkonsentrat. Fra 1937 ble dette skipet fra Jøssingfjord, mens magnetittkonsentrat fremdeles skipes fra Rekefjord. Tellnesanlegget startet 14. oktober 1960. Utvidelser av produksjonskapasiteten til 500 000 tonn ilmenittkonsentrat i 1969, 650 000 tonn i 1970 og en million tonn i 1973. Etter nye miljøkrav startet deponering av avgangsmassen på Dyngadjupet i 1977 og tyngdekraftseparasjonsanlegg startet i 1982. Deponidammen var truet av mye regn i 2021.
Ilmenittsmelteverket i Tyssedal ble satt i drift i 1986.
Xyloryctes thestalus
Utseende
En middelsstor (32-42 millimeter), kraftig, blankt brun til svart hornbille. Kroppsformen er ganske bred. Hannen har et krumt, tynt horn på hodet, pronotum har ikke noe horn, men et bredt framspring i midten. Hunnen mangler hornet og pronotum er rundet. Undersiden er kledt med stive, rødoransje hår. Dekkvingene er blanke med markerte, men spredte punktrader.
Levevis
Larvene lever i jorda der de spiser av røttene på ulike trær. Den lever i furu- og furu-eikeskog 2000-3000 meter over havet.
Utbredelse
Arten er utbredt i Mexico.
Gottfried Greve
Gottfried Greve (født 1958 i Kristiansand) er en norsk medisiner. Han er professor i pediatri og overlege ved Haukeland universitetssykehus, og fra august 2021 viserektor for innovasjon, satsinger og klynger ved Universitetet i Bergen. Han har vært sentral for etableringen av det tverrfaglige Energisenteret for barn og unge ved Haukeland universitetssykehus.
Familie
Han er en yngre bror av juristen Hanne Sophie Greve og sønnesønn av Direktør Gottfried Hoffmann Greve
Ole Bjørn Sundgot
Ole Bjørn Sundgot (født 21. mars 1972) er en norsk fotballtrener og tidligere fotballspiller. Han spilte i Molde Fotballklubb i perioden 1991–1999. Fra 2001 til 2004 spilte han i FC Lyn Oslo. Sundgot ble omskolert til høyreback da han kom til Lyn. Senere ble han Lyns toppscorer i serien i bronsesesongen 2002. Han var trener for Hønefoss Ballklubb, som han i 2009 tok fra Adeccoligaen til Tippeligaen. Sundgot fikk sparken i april 2010 etter seks strake tap i Tippeligaen.
Han ble kåret til banens beste spiller i finalen i Norway Cup i 1987 da han med Hødd var tapende finalist.
I november 1992 var Sundgot på et to ukers treningsopphold hos Premier League-klubben, som fra før hadde nordmannen Gunnar Halle på laget. Overgangen ble spolert av en skade. Et ødelagt korsbånd i høyre kne måtte opereres i mai 1993. Sundgot brukte to år på å gjenoppbygge toppformen. Like før jul i 1995 satte Sundgot kursen til Oldham igjen for et to måneders opphold på lån. Han returnerte til Molde i midten av januar 1996.
Sundgot ble først tatt ut til samling med A-landslaget i mars 1992. I mai 1995 ble han igjen innkalt til A-landslaget da Gunnar Halle meldte forfall. Landslagstrener Egil Olsen beskrev ham da som uryddig i positiv forstand, fandenivoldsk, veldig arbeidssom, med stor kapasitet, mye fysikk og vilje. Olsen mente han ikke imponerer med slepne finter, men tar det igjen med hard jobbing og bra fart. Innbyttet i 3-2 hjemmeseieren over i treningskamp 25. mai 1995 ble hans eneste opptreden på A-landslaget.
Han er bror av Arild Sundgot, og sønn av Otto Sundgot.
Taxi (1969)
Taxi var en norsk krimserie på fem episoder som gikk på NRK Fjernsynet i 1969. Seriens manus ble skrevet av André Bjerke (under pseudonymet Bernhard Borge) og Harald Tusberg, og regien var ved Morten Kolstad og Harald Tusberg. Hovedrollen som hobbydetektiven Oscar ble spilt av Henki Kolstad. Alle episodene var avsluttende.
Heskestad stasjon
Heskestad stasjon ligger på Sørlandsbanen i Lund kommune i Rogaland. Den ble åpnet som stoppested i 1904, samme år som Flekkefjordbanen ble tatt i bruk. I 1913 ble stoppestedet oppgradert til stasjon. I 1966 ble den fjernstyrt og nedgradert til stoppested igjen, og siden 1991 har den status som fjernstyrt kryssingsspor. Etter elektrifiseringen av Sørlandsbanen til Stavanger i 1956 var det stasjonert et damplokomotiv på Egersund stasjon om vinteren som drev med snøbrøyting ved tunge snøfall opp til Heskestad og Drangsdalen. Dette var type 30a 257, som ble overført fra Drammen distrikt til Stavanger distrikt 15. januar 1958. Maskinen ble hensatt i juni 1962.
Taxi (1969)
Taxi regnes som den første norskproduserte kriminalserie og var blant de mest omfattende produksjoner i NRK-TV på 1960-tallet. Den ble sendt annenhver lørdag høsten 1969.
Det ble også utgitt kriminalnoveller med onkel Oscar, skrevet av Bjerke og Tusberg: Onkel Oscar starter opp (1970) og Onkel Oscar kjører videre (1970).
Handling
Handlingen spinner rundt Oscar, som i kraft av sitt yrke som drosjesjåfør kommer i kontakt med alle sider av Oslos pulserende liv. Oscars niese Vibeke (Wenche Medbøe) steller huset for ham, og hjelpesjåføren (Per Theodor Haugen) bor i samme hus. Kriminalbetjent Klementsen, som er en gammel barndomsvenn av Oscar, har også en sentral rolle.
Om serien
Serien ble godt mottatt av Aftenpostens TV-anmelder.
Den ble innspilt vinteren og våren 1969.
Rollebesetning
Gjennomgangsfigurer
Audata
Audata (gresk: Αὐδάτη; styrte ca. 359 – 336 f.Kr.) var en illyrisk prinsesse og senere en makedonsk dronning da hun ble gift med Filip II av Makedonia i 359 f.Kr. Hun var datter eller niese av Bardyllis, den illyriske konge av Dardania. For å kunne konsentrere seg om indre strid som var nødvendig for å sikre sin trone, forsterket Filip avtalen som Dardania hadde påtvunget Makedonia med våpenmakt og forseglet en avtale med Bardyllis ved å gifte seg med hans datter. Denne handlingen avskrekket uten tvil en storstilt dardansk invasjon av Makedonia på en tid da landet var på sitt mest sårbare.. Som et resultat kunne Filip samle sin makt og posisjon, såpass at han kunne beseire sin svigerfar Bardylis i et avgjørende slag i 358 f.Kr.
Audata var den første (eller kanskje andre) hustruen til Filip. Hun tok navnet Eurydike, navnet til Filips illyriske mor, etter bryllupet. Grunnen til navnendringen var antagelig av dynastiske årsaker ettersom hun for en kort tid var Filips offisielle hustru. Navnet kan bety at Filip ønsket noe som var greskklingende. Det kunne også innebære at hennes status hadde endret seg. Ved å kalle henne for Eurydike skjedde lett forvekslinger senere, enten av Arrianos eller av Fotios. Nytt navn for en utenlandsk prinsesse i et fremmed land var dog noe som har skjedd flere ganger. Eksempelvis ble Henrik I av Englands skotske hustru Edith gitt det nye navnet Matilda, et navn favorisert av normannerne.
Navnskiftet til tross, Audata ikke bare opprettholdt sin illyriske identitet i en makedonsk sammenheng, men videreførte også identiteten til sin datter og datterdatter. Illyriske kvinner kunne lede en hær i kamp, en kunnskap hun videreførte til sin eneste datter Kynane, Hun ga sin datter opplæring i riding, jakt, og kampteknikk. Kynane lærte på sin side opp sin egen datter, Eurydike II av Makedonia.
Det er sannsynlig at Audata levde til hennes datter var i tenårene, og kan også ha levd fortsatt på den tiden da hennes datter ble gift med Filips nevø Amyntas IV. Tilføyelsen av navnet Eurydike til Kleopatra, niesen av hærføreren Attalos i 337/336 f.Kr., som ble Filips siste hustru, kan indikere at hun ikke lenger levde, eller ikke lenger oppholdt seg ved hoffet.
Folkerettsinstituttet
Folkerettsinstituttet (Institut de droit international) er en organisasjon for studier og utvikling av internasjonal rett. Instituttet ble tildelt Nobels fredspris i 1904 som anerkjennelse for sitt bidrag til fredelige forhandlingsløsninger i konflikter mellom land.
Historie
Instituttet ble grunnlagt 8. september 1873 i Salle de l'Arsenal i byen Gents rådhus i Belgia. Initiativtagerne var:
Organisasjon
Folkerettsinstituttet er en privat stiftelse, med medlemmer, assosierte medlemmer og æresmedlemmer, og har alltid holdt seg uavhengig av offentlig eller privat finansiering. Etter statuttene er det til enhver tid maksimalt 132 medlemmer. Medlemskapet blir oppnådd etter invitasjon som er forbeholdt folk som har levert forskningsarbeider innen internasjonal rett og som er ansett relativt uavhengige av politisk kontroll. Organisasjonen bestreber seg på å ha en medlemsmasse med god fordeling over verdenssamfunnet.
Organisasjonen arrangerer kongress annethvert år, og fatter resolusjoner med forslag om endringer i internasjonal lov. De kommenterer ikke tvistespørsmål.
Anbefalingene dekker et vidt saksfelt av internasjonal lov, inkludert lovgivning om menneskerettigheter og fredsslutning ved konflikter. Dette var bakgrunnen for at organisasjonen ble tildelt Nobels fredspris i 1904.
Instituttets sekretariat ambulerer med generalsekretærens oppholdsted. Siden valget av professor Joe Verhoeven til generalsekretær i 2003, har sekretariatet ligget i Grez-Doiceau i Belgia. Blant de nåværende medlemmene finnes kjente jurister, professorer i jus, og dommere i Den internasjonale straffedomstolen.
Virksomhet
Folkerettsinstituttet har en rekke ganger ansporet til opprettelsen av internasjonale organisasjoner som International Law Association grunnlagt i 1873, Haags akademi for internasjonal rett opprettet i 1913, og FNs folkerettskommisjon opprettet i 1947. Instituttet leverte et vesentlig bidrag i forberedelsene til Haag-konvensjonens opprettelse i 1899.
I 1880 publiserte instituttet et regelverk for krigførsel med tittelen Manuel des lois de la guerre sur terre («Manual for lover ved landkrigsførsel»). Manualen dannet grunnlaget for all senere lovgiving på området, oppfulgt i 1913 av Manuel des lois de la guerre maritime («Manual for lover ved sjøkrigsførsel»). Manualene ble revidert så sent som i 1994.
Organisasjonen er fortsatt aktiv. Nye resolusjoner fra instituttet omfatter for eksempel en anbefaling om straffeimmunitet for statsoverhoder, og en uttalelse om nasjonale regjeringers ansvar ved miljøskader.
Lance Louw
Lance Louw (født 12. mai 1986) er en sørafrikansk landhockeyspiller. Han representerte landet sitt under Sommer-OL 2012 i London, der han endte på nest sisteplass med det sørafrikanske landslaget.
Henri Matisse
Henri Émile Benoît Matisse (født 31. desember 1869 i Le Cateau-Cambrésis, død 3. november 1954 i Nice) var en fransk bildekunstner.
Matisse regnes som en av de største blant de tidlige modernistene, og han arbeidet med ulike uttrykksformer og materialer, men var hovedsakelig maler.
Bakgrunn
Matisse vokste opp i Bohain-en-Vermandois og flyttet i 1887 til Paris for å studere juss. I en sykdomsperiode begynte han å male, og i 1891 begynte han å studere malerkunst ved Académie Julian i Paris, der han blant studerte under Odilon Redon og Gustave Moreau.
Kunstnerkarriere
I perioden 1908-1911 hadde Matisse sin egen kunstskole i Paris.